সুন্নি আলি
সুন্নি আলি বা সি আলি ছিলেন প্রায় ১৪৬৪ থেকে ১৪৯২ খ্রিস্টাব্দ পর্যন্ত সোংহাই সাম্রাজ্যের প্রথম সম্রাট এবং সুন্নি রাজবংশের ১৫শ শাসক। তিনি সুন্নি আলি বের (বের অর্থ "মহান") ও আলি কোলন নামেও পরিচিত ছিলেন। সুন্নি আলীর নির্দেশে অনেক শহর দখল করে সু-সুরক্ষিত করা হয়; উদাহরণস্বরূপ, ১৪৬৪ সালে দখলীকৃত টিমবুকটু এবং ১৪৭৫ সালে দখলীকৃত জেনি। সুন্নি আলী টিমবুকটুর পণ্ডিতদের বিরুদ্ধে একটি দমনমূলক নীতি পরিচালনা করেছিল। বিশেষ করে সান্কোর অঞ্চলের যারা তুয়ারেগের সাথে যুক্ত ছিল এবং শহরের নিয়ন্ত্রণ পাওয়ার জন্য যাদের আলী বহিষ্কার করেছিলেন।